section_heading: Početak
paragraph_text: Bez športskih natjecanja klubovi nisu mogli napredovati niti opstati, te je daljnji napredak hrvatskog športa ovisio o osnivanju jednog općeg saveza svih športskih grana. Prvu inicijativu za osnivanjem Saveza dao je Mario Rieger Vinodolski, poznati športski novinar i djelatnik, te tajnik PNIŠK-a u tjedniku “Hrvatskom športskom listu“ od 1. lipnja 1908. godine.<ref>Knjižnice grada Zagreba Hrvatski šporski list, str. 6, 1. lipnja 1908. Poziv na sastanak objavljen je 1. rujna 1908. godine. Na sastanku u svratištu “Tri gavrana“, 18. rujna 1908. godine zbog prisustva premalog broja predstavnika klubova, te nedolaska predstavnika jedne od najsnažnije športske organizacije HAŠK-a, nije uspjelo osnivanje Saveza. HAŠK-u je tijekom 1909. godine bilo potrebno postojanje Saveza jer je imao poteškoća u dogovaranju nogometnih utakmica s klubovima iz austrijskog i mađarskog Saveza, te je napokon 5. listopada 1909. godine osnovan Hrvatski športski savez.